  Анжелика Тихонова корреспондент Сьӧд ягуарлэсь коӵышпизэ вайизы Удмуртиысь зоопарке 3-тӥ южтолэзе Нижний Новгородысь. Со сярысь иворъёсъя «Удмуртия» агентстволэн корреспондентэзлы вераз ужъюртлэн пресс-секретарез Гульнара Мухаметшина. «Сое лымы бырем бере гинэ адӟыны луоз. Солы ӝыны ар гинэ ай, со югдурмылы, чакламмылы дышыны кулэ», — пусйиз Мухаметшина. Тодэ вайытом, зоопаркын выль улӥсь кылдоз шуыса тодмо луиз кылем арын коньывуонэ. Соку ик ивортӥзы пинал пантераез Атау нимо айы пантераен ӵош интыялозы шуыса. Со Ижкаре 2014-тӥ арын Санкт-Петербургысь вуиз. Тегъёс: Ижкар Зоопарк Удмуртия Мерлык  